Tutu: ‘Afrikaner-uitsluiting sou Madiba gewalg het’Emeritus-aartsbiskop Desmond Tutu. Foto: Ilan Godfrey/Templeton Prize/SAPA Tutu sê Mandela is op gepaste wyse gegroet maar dat daar ŉ gebrek aan inklusiwiteit was by die begrafnisreëlings. “Madiba sou hewig ontsteld gewees het, want hy het daarop aangedring dat ons inklusief moet wees.” Tutu is veral ontsteld oor die nalating om ŉ verteenwoordiger van die NG Kerk by die huldigingsdiens by die ENB-stadion en die staatsbegrafnis in Qunu in te sluit. Hy sê daar is slegs ŉ paar Afrikaanse sinne in die uitspreking van die finale seën gebruik. Tutu sê Mandela het na Afrikaners uitgereik hetsy deur teedrinkery saam met apartheidspresidente se weduwees of die dra van ŉ Springboktrui. “Tot die mate wat ek sinvol kan, wil ek om verskoning vra vir ons broers en susters in die Afrikaner-gemeenskap,” het Tutu gesê. Hy sê Mandela “het uit sy pad gegaan om seker te maak dat Afrikaners deel voel van die nuwe nasie wat ons bou.”